Rafína-Pikérmi

Rafína-Pikérmi ( eli Δήμος Ραφήνας-Πικερμίου, Dímos Rafínas-Pikermíou) on Kreikan kunta, joka sijaitsee Itä-Attikan alueyksikössä Attikan alueella. Kunnan pinta-ala on 41,84 neliökilometriä ja väkiluku 20 266 (vuonna 2011). Kunnan kuntakeskus on Rafína.

Rafína-Pikérmi sijaitsee noin 23 kilometriä Ateenan keskustasta itäkoilliseen. Kunta syntyi, kun Pikérmi ja Rafína yhdistyivät vuoden 2011 alussa Kallikrates-suunnitelman mukaisesti.

 Kunnan osat 

Vuoden 2011 kuntauudistuksesta lähtien Rafína-Pikérmin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Pikérmi Pikérmi Dióni 2 111 Ntráfi 3 055 Pikérmi 2 009 Yhteensä: 7 175 Rafína Rafína Kallitechnoúpoli 923 Rafína 12 168 Yhteensä: 13 091 Yhteensä: 20 266

 Lähteet 

 Aiheesta muualla 

 Δήμος Ραφήνας-Πικερμίου. Rafína-Pikérmin kunnan verkkosivut. 

*